มหัศจรรย์อารมณ์อลเวง

มหัศจรรย์อารมณ์อลเวง () เป็นภาพยนตร์แอนิเมชันสามมิติแนวดราม่าตลกจากประเทศสหรัฐอเมริกา ผลิตโดยพิกซาร์แอนิเมชันสตูดิโอและจัดจำหน่ายโดยวอลท์ดิสนีย์พิคเจอร์ส กำกับโดย พีต ดอกเตอร์ โดยมี รอนนี่ เดล คาร์เมน ร่วมกำกับ เขียนบทโดยความร่วมมือระหว่าง ดอกเตอร์ เม็ก เลอโฟฟ, และ จอช คูลีย์ ดัดแปลงจากเรื่องต้นฉบับโดย ดอกเตอร์ และ เดล คาร์เมน ดำเนินเรื่องในจิตใจของเด็กหญิงคนหนึ่งชื่อไรลีย์ แอนเดอร์เซน (เคทลิน ดิแอส) ซึ่งอารมณ์ทั้งห้า ได้แก่ ลั้ลลา (เอมี่ โพห์เลอร์), เศร้าซึม (ฟิลลิส สมิธ), หยะแหยง (มินดี้ คาลิง), ฉุนเฉียว (ลูอิส แบล็ค), และ กลั๊วกลัว (บิล เฮเดอร์) พยายามช่วยกันพาเธอผ่านปัญหาชีวิต เนื่องจากพ่อแม่ของเธอ (ไดแอน เลน และ ไคล์ แมคลัคแลน) ต้องย้ายบ้านจากมินเนสโซตาไปซานฟรานซิสโก และตัวเธอต้องปรับตัวเข้ากับสิ่งแวดล้อมใหม่ๆ

ภาพยนตร์ภาคต่อ มหัศจรรย์อารมณ์อลเวง 2 () ตามรอยชีวิตของไรลี่ย์ในชีวิตวัยก่อนเป็นวัยรุ่นของเธอที่ต้องพบเจอกับเหล่าอารมณ์ใหม่ ๆ มีกำหนดฉาย 13 มิถุนายน 2024

เนื้อเรื่อง
เด็กหญิงคนหนึ่งชื่อว่า "ไรลีย์ แอนเดอร์เซน" เกิดในรัฐมินิโซต้า พร้อมกับ 5 อารมณ์ในหัวสมอง ได้แก่ ลั้ลลา (เอมี่ พอลเลอร์), เศร้าซึม (ฟิลลิส สมิธ), หยะแหยง (มินดี้ เฮลลิ่ง), ฉุนเฉียว (ลิววิส แบล็ก) และกลั๊วกลัว (บิล เฮเดอร์) วันหนึ่งเมื่อความทรงจำหลักที่เป็นตัวควบคุมลักษณะนิสัยของไรลีย์ได้หลุดออกจากเครื่องควบคุมอารมณ์ อีกทั้งลั้ลลา   เศร้าซึมและความทรงจำหลักยังถูกดูดลงไปที่ความทรงจำระยะยาวทำให้ทั้งสองต้องเดินทางกลับไปยังที่ศูนย์บัญชาการเพื่อนำความทรงจำหลักกลับไปใส่ที่เครื่อง ก่อนที่ทุกอย่างจะสายเกินไป

ตัวละคร
ครอบครัวแอนเดอร์เซน
ไรลีย์ แอนเดอร์เซน
เด็กผู้หญิงอายุ 11 ปี เธอเป็นนักกีฬาฮอกกี้ประจำโรงเรียน ไรลีย์มีชีวิตที่แสนสุขในรัฐมินนิโซตา วันหนึ่งครอบครัวของเธอมีเหตุจำเป็นต้องย้ายไปซานฟรานซิสโก เธอต้องปรับตัวเพื่อให้เข้ากับเพื่อนใหม่ให้ได้ โดยหารู้ไม่ว่าเกิดความชุลมุนขึ้นในหัวของเธอเอง
พ่อของไรลีย์

แม่ของไรลีย์

อารมณ์ในหัวไรลีย์
ลั้ลลา
ลั้ลลาเป็นตัวละครสีเหลืองมีผมสีฟ้า เธอเป็นตัวแทนของอารมณ์แห่งความสุข ลั้ลลาอยากทำให้ทุก ๆ วันของไรลีย์มีความสนุกสนาน
เศร้าซึม
เศร้าซึมเป็นตัวละครสีฟ้า ผมสีน้ำเงิน เศร้าซึมเป็นตัวแทนของอารมณ์เศร้า เธอมักหวนคิดถึงอดีตที่มีแต่ความเศร้า
ฉุนเฉียว
ตัวละครผู้ชายสีแดง แสดงถึงความโกรธ บางทีก็ทำอะไรโดยไม่ทันคิดเยอะๆ เวลาโกรธมากๆแล้วไฟจะพุ่งแรงมาก
หยะแหยง
ตัวละครผู้หญิงสีเขียว แสดงถึงความรังเกียจทั้งทางด้านร่างกายและจิตใจ เพื่อป้องกันไรลีย์จากอันตราย
กลั๊วกลัว
ตัวละครผู้ชายสีม่วง มีลักษณะขี้ระแวงและกลัวทุกสิ่งทุกอย่าง แสดงให้เห็นถึงความหวาดกลัวของไรลีย์ มีหน้าที่ทำให้ไรลีย์กลัวเพื่อระวังตัวจากเหตุการณ์ต่างๆ

ผู้ให้เสียงภาษาอังกฤษ
เอมี่ พอลเลอร์ (ลั้ลลา)
ฟิลลิส สมิธ (เศร้าซึม)
มินดี้ เฮลลิ่ง (หยะแหยง)
ลิววิส แบล็ก (ฉุนเฉียว) 
บิล เฮเดอร์ (กลั๊วกลัว)

อ้างอิง

แหล่งข้อมูลอื่น

มหัศจรรย์อารมณ์อลเวง:รายชื่อผู้พากย์เสียงภาษาไทย

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยพิกซาร์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์และโทรทัศน์มีม
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ตลกจินตนิมิตอเมริกัน
หมวดหมู่:ผลงานเกี่ยวกับอารมณ์
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์